
DR.30.6.2005 53 
 
keadaan sekarang Tuan Yang di-Pertua.  Kalau dulu, penaltinya rendah, sekarang 
dipertingkatkan sesuai dengan keadaan ekonomi sekaranglah.  Kita tidak mahu penipuan 
berlaku dengan sewenang-wenangnya, Tuan Yang di-Pertua.   

 Tuan Yang di-Pertua, Bank Negara mestilah mewajibkan supaya - ini soalan 
daripada Yang Berhormat bagi Jerai Tuan Yang di-Pertua.  Bank Negara mesti mewajibkan 
semua ejen mendepositkan sejumlah wang dengan syarikat insurans supaya tidak ada 
penyelewengan oleh ejen. Tuan Yang di-Pertua, sebelum seseorang dilantik sebagai ejen, 
syarikat insurans perlu menjalankan tapisan terutamanya mengenai rekod jenayah dan 
keperluan kredit untuk memastikan orang yang dilantik sebagai ejen adalah layak dan 
sesuai.  Ejen yang didapati terlibat dalam amalan penipuan, tidak beretika dan tidak 
profesional, boleh diambil tindakan disiplin dan boleh diberhentikan oleh syarikat insurans.  
Berhubung dengan pembayaran premium kepada ejen, premium yang dibayar kepada ejen 
adalah disebabkan sebagai penerimaan oleh penanggung insurans.  Syarikat insurans 
adalah bertanggungjawab terhadap perilaku ejennya.  Oleh yang demikian, adalah tidak 
perlu untuk mewajibkan ejen mendepositkan wang dengan syarikat insurans.   

 Tuan Wilfred Madius Tangau:  [Bangun]  

 Timbalan Yang di-Pertua [Datuk Dr. Yusof bin Yacob]:  Yang Berhormat, 
Tuaran.   

 Dato' Seri Dr. Hilmi bin Yahaya:  Sila.   

 Tuan Wilfred Madius Tangau:  Terima kasih Tuan Yang di-Pertua dan terima 
kasih Yang Berhormat Setiausaha Parlimen.  Persoalan juga telah kita bangkitkan semalam 
tentang tindakan pihak syarikat untuk memberhentikan ejen.  Ada dua persoalan yang kita 
bangkitkan semalam.  Persoalan pertama ialah kenapakah pihak syarikat secara tiba-tiba 
telah meminta supaya ejen menandatangani satu kontrak baru yang telah dibuat pada awal 
tahun ini, itu yang pertama.   

 Dalam terms dan conditions kontrak itu, iaitu Seksyen 25 di mana kedua-dua pihak 
boleh memberhentikan, terminate kontrak dan tidak pun memberi apa-apa sebab.  Pihak 
ejen begitu takut dalam keadaan ini di mana syarikat boleh memberhentikan dan kalau 
diberhentikan, pihak ejen tidak akan mendapat apa-apa commission lagi dan itu yang 
dipersoalkan sekarang, Seksyen 25 itu.  Kenapakah pihak Bank Negara membiarkan, tidak 
regulate hal itu di mana pihak syarikat sewenang-wenangnya boleh memberhentikan dan 
memaksa pula pihak ejen untuk menandatangani kontrak baru.   

 Dato' Seri Dr. Hilmi bin Yahaya:  Tuan Yang di-Pertua, setakat ini memang pihak 
insurans menggunakan khidmat ejen mereka masing-masing.  Tetapi dengan adanya 
undang-undang baru ini ataupun pindaan di bawah undang-undang ini, maka saya kira 
pihak syarikat insurans tidak perlu lagilah menggunakan ejen masing-masing.  Mereka 
boleh menggunakan khidmat daripada syarikat penasihat kewangan ini.  Jadi, saya ingat 
pada masa akan datang tidak timbul lagi dah sama ada syarikat insurans perlu melantik 
ejen masing-masing Tuan Yang di-Pertua.   

Yang Berhormat bagi Tuaran, mengapakah di bawah kontrak agensi, sekiranya 
seseorang ejen itu telah ditamatkan kontraknya sebagai ejen, dia tidak dibayar komisen 
yang disebutkan tadilah.  Ejen insurans adalah dilantik oleh syarikat insurans berdasarkan 
syarat-syarat dalam kontrak agensi.  Berkenaan dengan pendapatan kontrak ejen, syarat ini 
merupakan syarat-syarat yang ditandatangani di antara ejen dan syarikat insurans.  
Walaupun kontrak agensi mempunyai klausa yang membenarkan syarikat insurans 
memberhentikan ejen-ejen tanpa sebab, syarikat insurans jarang menggunakan klausa ini 
sewenang-wenangnya.   

 Syarikat insurans jarang menggunakan klausa ini sewenang-wenangnya.  Syarikat 
insurans akan hanya menggunakan klausa ini jika berlaku kes-kes penyelewengan dan 
penipuan.  Tuan Yang di-Pertua, Yang Berhormat bagi Arau bertanya adakah ejen 
dimestikan membayar premium yang dikutip kepada syarikat insurans dengan serta-merta 
supaya pemegang polisi mendapat perlindungan insurans sebaik sahaja premium dibayar 
kepada ejen?  Di bawah Akta Insurans 1996, penanggung insurans tidak dibenarkan men-



Tuan Yang di-Pertua, Bank Negara mestilah mewajibkan supaya- ini soalan daripada Yang Berhormat bagi Jerai Tuan Yang di-Pertua. Bank Negara mesti mewajibkan semua ejen mendepositkan sejumlah wang dengan syarikat insurans supaya tidak ada penyelewengan oleh ejen. Tuan Yang di-Pertua, sebelum seseorang dilantik sebagai ejen, syarikat insurans perlu menjalankan tapisan terutamanya mengenai rekod jenayah dan keperluan kredit untuk memastikan orang yang dilantik sebagai ejen adalah layak dan sesuai. Ejen yang didapati terlibat dalam amalan penipuan, tidak beretika dan tidak profesional, boleh diambil tindakan disiplin dan boleh diberhentikan oleh syarikat insurans. Berhubung dengan pembayaran premium kepada ejen, premium yang dibayar kepada ejen adalah disebabkan sebagai penerimaan oleh penanggung insurans. Syarikat insurans adalah bertanggungjawab terhadap perilaku ejennya. Oleh yang demikian, adalah tidak perlu untuk mewajibkan ejen mendepositkan wang dengan syarikat insurans. Tuan Wilfred Madius Tangau: [Bangun]. Timbalan Yang di-Pertua [Datuk Dr. Yusof bin Yacob]: Yang Berhormat, Tuaran. Dato' Seri Dr. Hilmi bin Yahaya: Sila. Tuan Wilfred Madius Tangau: Terima kasih Tuan Yang di-Pertua dan terima kasih Yang Berhormat Setiausaha Parlimen. Persoalan juga telah kita bangkitkan semalam tentang tindakan pihak syarikat untuk memberhentikan ejen. Ada dua persoalan yang kita bangkitkan semalam. Persoalan pertama ialah kenapakah pihak syarikat secara tiba-tiba telah meminta supaya ejen menandatangani satu kontrak baru yang telah dibuat pada awal tahun ini, itu yang pertama. Dalam terms dan conditions kontrak itu, iaitu Seksyen 25 di mana kedua-dua pihak boleh memberhentikan, terminate kontrak dan tidak pun memberi apa-apa sebab. Pihak ejen begitu takut dalam keadaan ini di mana syarikat boleh memberhentikan dan kalau diberhentikan, pihak ejen tidak akan mendapat apa-apa commission lagi dan itu yang dipersoalkan sekarang, Seksyen 25 itu. Kenapakah pihak Bank Negara membiarkan, tidak regulate hal itu di mana pihak syarikat sewenang-wenangnya boleh memberhentikan dan memaksa pula pihak ejen untuk menandatangani kontrak baru. Dato' Seri Dr. Hilmi bin Yahaya: Tuan Yang di-Pertua, setakat ini memang pihak insurans menggunakan khidmat ejen mereka masing-masing. Tetapi dengan adanya undang-undang baru ini ataupun pindaan di bawah undang-undang ini, maka saya kira pihak syarikat insurans tidak perlu lagilah menggunakan ejen masing-masing. Mereka boleh menggunakan khidmat daripada syarikat penasihat kewangan ini. Jadi, saya ingat pada masa akan datang tidak timbul lagi dah sama ada syarikat insurans perlu melantik ejen masing-masing Tuan Yang di-Pertua. Yang Berhormat bagi Tuaran, mengapakah di bawah kontrak agensi, sekiranya seseorang ejen itu telah ditamatkan kontraknya sebagai ejen, dia tidak dibayar komisen yang disebutkan tadilah. Ejen insurans adalah dilantik oleh syarikat insurans berdasarkan syarat-syarat dalam kontrak agensi. Berkenaan dengan pendapatan kontrak ejen, syarat ini merupakan syarat-syarat yang ditandatangani di antara ejen dan syarikat insurans. Walaupun kontrak agensi mempunyai klausa yang membenarkan syarikat insurans memberhentikan ejen-ejen tanpa sebab, syarikat insurans jarang menggunakan klausa ini sewenang-wenangnya. Syarikat insurans jarang menggunakan klausa ini sewenang-wenangnya. Syarikat insurans akan hanya menggunakan klausa ini jika berlaku kes-kes penyelewengan dan penipuan. Tuan Yang di-Pertua, Yang Berhormat bagi Arau bertanya adakah ejen dimestikan membayar premium yang dikutip kepada syarikat insurans dengan serta-merta supaya pemegang polisi mendapat perlindungan insurans sebaik sahaja premium dibayar kepada ejen? Di bawah Akta Insurans 1996, penanggung insurans tidak dibenarkan men-.